kardosdrur/scandi-wiki huggingface dataset:
Guild Wars: Factions

Guild Wars: Faction er et MMORPG udgivet i 2006 af ArenaNet, og er det andet spil i Guild Wars-serien. Historien foregår i landet Cantha, der er et andet kontinent syd fro Tyria. Selve Cantha er inddelt i nogle større områder.
 By-området
 Den forstenede sø af jade
 Den døde skov

Fraktioner
Hele den sydlige del af Cantha, er ejet af to forskellige fraktioner, nemlig the Luxons og the Kurzicks.

The Luxons 
Luxons bor på den forstenede sø af jade, i den sydøstlige del af Cantha. De er gamle pirater, sømænd og nomader og er vant til at klare sig selv.

The Kurzicks 
Kurzicks er en meget religiøs fraktion, der bruger meget tid på at tilbede diverse guder. De holder til i den store skov i det sydvestlige Cantha.

De to nye professioner i Factions 
Der er to nye professioner i Guild Wars Factions, nemlig Assassinen og Ritualisten, som kort A og Rt.

Assassin
Assassinen lever ret meget op til sit navn, nemlig en hurtig snigmorder, der hurtigt kan uddele en hel del skade, men dør til gengæld nemt. En af de helt specielle egenskaber ved Assassiner er, at de har en teleporterende egenskab, kaldet Shadow stepping, den findes ved mange Assassin skills. Assassiner har også en række hex spells til, at gøre modstanderen forsvarsløs med.

Ritualist
Ritualisten er en blanding af Ranger, Monk og Necromancer. Tilsammen er det blevet til en ond troldmand, som er i stand til både, at gøre stor skade med spells, hidkalde ånder fra en anden dimension for, at gøre det sværere for det andet hold også er en Ritualist også i stand til, at helbrede og genoplive ligesom en munk.

Nye skills i Factions 
Der er kommet 300 nye skills i Factions, ud af dem 90 nye elite skills og 25 nye skills til de seks gamle professioner fra Guild Wars: Core.

Se også
 Guild Wars

Eksterne henvisninger
Liste over nye eliteskills og kort til at finde dem

Computerspil fra 2006
MMORPG
Windows-spil
Michael Lindvad

Michael Lindvad (født 25. maj 1940 i Frederiksberg) er en dansk skuespiller.

Han er uddannet fra Privatteatrenes Elevskole i 1964, og har siden da optrådt på en lang række teatre, af hvilke kan nævnes Det ny Teater, Boldhus Teatret, Aveny Teatret, Allé Scenen, Det Danske Teater, Gladsaxe Teater, Aalborg Teater og Nørrebros Teater.

I tv har han bl.a. medvirket i serierne En by i provinsen, Bryggeren og TAXA.

Michael Lindved var i en periode gift med skuespillerinden Brigitte Kolerus. Sammen var de i 1978 med til at oprette Teatret ved Sorte Hest.

Udvalgt filmografi

Film 
 Den hvide hingst – 1961
 Nøddebo Præstegård (1974) – 1974
 Hjerter er trumf – 1976
 Familien Gyldenkål vinder valget – 1977
 Drengene fra Sankt Petri – 1991
 Min fynske barndom – 1994

Tv-serier 
 Gøngehøvdingen – 1992 som Kaptajn Olof Kernbock.

Kilder

Eksterne henvisninger 
 

Skuespillere fra Danmark
Cypress Hill

Cypress Hill er en latinoamerikansk hiphopgruppe fra South Gate, Los Angeles, Californien. Gruppen blev dannet i 1985 af Louis Freese B-Real Senen Reyes Sen Dog og Lawrence DJ Muggs. Cypress hill var den første latino gruppe med  platin og multi-platin albums. Bandet hed originalt DVX, men deres navn blev ændret efter Mellow Man Ace gik fra bandet i 1988. 

Da Mellow Man Ace forlod gruppen ændrede DVX navn til Cypress Hill og skrev i 1991 kontrakt med Ruffhouse/Columbia. Resultatet blev albummet 'Cypress Hill', der med dets stenede beats, syrede pot-rus og B-Reals nasale og ultravoldelige tegneserie-fortællinger fra Los Angeles hurtigt blev en hiphop-klassiker.

Med numre som 'How I Could Just Kill a Man', 'The Phuncky Feel One' og 'Hand on the Pump' blev Cypress Hill også populære udenfor hiphop-kulturen, hvor det især var den hvide, alternative rockscene, der tog gruppens hashglorificerende tekster til sig.

Med efterfølgeren 'Black Sunday' blev Cypress Hills popularitet i de hvide rockkredse endnu mere markant. Men på trods af, at albummets indeholdt pogo-klassikeren 'Insane in the Membrane', var det dog svært at komme udenom, at to'eren lød faretruende meget som debuten.

Efter to halvsløve udgivelser med 'Temple of Boom' og 'IV' forsøgte Cypress Hill med 'Skull & Bones' at gøre både hiphop- og rockpublikummet tilfredse. Albummet indeholdt både en rock- og en hiphop-cd, hvis numre dog ramte forbi begge lejre.

Senest har Cypress Hill udgivet 'Till Death Do Us Part' i 2004, 'Rise Up' i 2010 og 'Elephants On Acid' i 2018.

Diskografi

Albums 
 1991: Cypress Hill (album)
 1993: Black Sunday
 1995: Cypress Hill III: Temples of Boom
 1998: IV (album)
 2000: Skull & Bones
 2001: Stoned Raiders
 2004: Till Death Do Us Part
 2010: Rise Up
 2018: Elephants on Acid
 2022: Back in Black

Referencer 
 Cypress Hill på DRs musikleksikon

Fra DR's Musikleksikon
Hiphopgrupper fra USA
Har spillet på Roskilde Festival
Vestkystshiphop-musikere
Musikere fra Priority Records
Rapcoregrupper
Helsingørmotorvejen

Helsingørmotorvejen er en motorvej på Sjælland, der går mellem Hans Knudsens Plads på Ydre Østerbro i København og Helsingør. 

Det sidste stykke vej på ca. 1,1 km ind til Helsingør er anlagt som almindelig 2.sporet landevej.

Motorvejen er en del af det det europæiske motorvejsnet med rutenumrene E47 og E55. Desuden indgår en del af strækningen som rute 19 i det danske hovedvejsnet.

Historie 
Strækningen Jægersborg – Hørsholm påbegyndtes i 1934 og åbnede i 1956 som Danmarks første motorvej – Hørsholmvejen. Indvielsen skete dog ikke uden problemer. De 13 rutebiler med 300 indbudte gæster kørte fast i sneen, der var faldet under en kraftig snestorm to dage før. 

Strækningen Hans Knudsens Plads – Motorring 3, som er almindeligt kendt som Lyngbymotorvejen, skiftede i 2005 officielt navn til Helsingørmotorvejen.

Kendte på motorvejen 
Under udbygningen af motorvejen i 1997 blev vejen landskendt, da de konservatives leder Hans Engell, med en alkoholpromille på 1,37, påkørte en betonklods.

Vejen blev også landskendt i Sverige i 2000, da kong Carl Gustaf kørte for stærkt med sin Ferrari.

Udbygning fra 4 til 6 spor 
I november 2003 blev et flertal i Folketinget enige om en trafikpakke, der indebar, at der skulle udarbejdes et beslutningsgrundlag for udbygning af motorvejen mellem Øverød og Isterød fra 4 til 6 spor. VVM-rapporten for udvidelsen færdiggjordes i 2009, og heraf fremgik det bl.a., at alle broer enten skal nedrives og nyopføres eller udvides for at gøre plads til 6 spor. Udbygningen forventes gennemført i løbet af 4-5 år efter at anlægsloven er vedtaget, hvoraf anlægsarbejdet udgør de sidste 2-3 år.

Under opførelsen af en bro henover motorvejen ved Gl. Holte skete et uheld d. 27. september 2014, da broen kollapsede mens håndværkere var i gang med at støbe den. Ingen kom til skade, men motorvejen var lukket i flere dage, mens oprydningsarbejdet stod på. En bro der var under opførelse med lignende metoder på Lolland blev sat i bero, mens årsagen til brokollapset blev klarlagt.

Etaper

Se også 
 Motorveje i Danmark
 Europavej E47
 Europavej E55
 Primærrute 19
 Hørsholmvejen (dokumentarfilm), dokumentarfilm fra 1938 om anlæggelsen af Hørsholmvejen

Referencer

Eksterne henvisninger 

 Lov om anlæg af en Motorvej Vest om København samt Udbygning af Hørsholmvejen som Motorvej

Motorveje i Danmark
Edward Fleming

Edward Andreas Fleming Møller (25. juli 1924 i Farum – 12. juni 1992 i Kastrup) var en dansk skuespiller og filminstruktør.

Han scenedebuterede på Det ny Teater i Sommer i Tyrol, og har også haft danseengagementer i Paris.

Han blev senere kendt som filminstruktør, hvor han bl.a. stod bag filmene Og så er der bal bagefter (1970), Den korte sommer (1976), Rend mig i traditionerne (1979), De uanstændige (1983), Den kroniske uskyld (1985) og Sidste akt (1987).

I tv medvirkede han bl.a. i serien En by i provinsen.

Han er begravet på Sundby Kirkegård.

Udvalgt filmografi 
 Slå først, Frede – 1965
 Olsen-banden på spanden – 1969
 Tænk på et tal – 1969
 Med kærlig hilsen – 1971
 Olsen-bandens store kup – 1972
 Sønnen fra Vingården – 1975
 Den korte sommer – 1976
 Hjerter er trumf – 1976
 Hør, var der ikke en som lo? – 1978
 Lille spejl – 1978 (også instruktør)
 Olsen-banden går i krig – 1978
 Olsen-banden overgiver sig aldrig – 1979
 Olsen-banden over alle bjerge – 1981
 Ballerup Boulevard – 1986

Eksterne links 
 
 

Skuespillere fra Danmark
Filminstruktører fra Danmark
Personer fra Farum
Pär Lagerkvist

Pär Lagerkvist (født 23. maj 1891, død 11. juli 1974) var en svensk forfatter og digter, der især er kendt for romanerne Dværgen (1944), Det evige smil (1920), Barabbas (1950) og erindringsbogen Gæst hos virkeligheden (1925). I 1916 udkom hans gennembrudsværk digtsamlingen Ångest, der er båret af en stærk ekspressionisme og temaer som uro, angst og livets absurditet optager ham. Under indtryk af tidens ekstreme strømninger i 1930'erne engagerede han sig i en kritisk humanisme, der kommer til udtryk i Bøddelen (1933). Han beskæftiger sig gerne med livets store spørgsmål, det ensomme menneskes søgen efter en mening eller en Gud.

Værker på dansk 
 1939 Det evige smil (sv. Det evige leendet 1920)
 1945 Bøddelen (sv. Bödeln, 1933)
 1946 Bedske Fortællinger (sv. Onda sagor, 1924)
 1949 Gæst hos virkeligheden og anden prosa
 1950 Barabbas (sv. Barabbas, 1950)
 1945 Dværgen (sv. Dvärgen, 1944)
 1956 Sibyllen (sv. Sibyllan, 1956)
 1960 Ahasverus død (sv. Ahasverus död, 1960)
 1962 Pilgrim på havet (sv. Pilgrim på havet, 1962)
 1965 Det hellige land (sv. Det heliga landet, 1965)
 1967 Mariamne (sv. Mariamne, 1967)
 1972 Aftenland, digte (sv. Aftonland, 1953)

En række af hans værker foreligger udgivet i serien Gyldendals Tranebøger: Barabbas (T 97), Dværgen (T 157), Bøddelen (T 180), Gæst hos virkeligheden (T 198) og Det evige smil (T 242).

Eksterne henvisninger 
 

Digtere fra Sverige
Romanforfattere fra Sverige
Novelleforfattere fra Sverige
Selvbiografer fra Sverige
Nobelprismodtagere i litteratur
Nobelprismodtagere fra Sverige
Medlemmer af Svenska Akademien
Svenskere i 1900-tallet
Svensksprogede forfattere fra Sverige
Modallogik

En modallogik er enhver logik, der håndterer modaliteter: begreber så som mulighed, umulighed og nødvendighed. Logikker til håndtering af en række andre ideer, så som "senere", "tidligere", "kan", "kunne", "må" kaldes herefter også modallogik, da det viser sig, at de kan behandles på lignende måder.

En formel modallogik repræsenterer modaliteter ved at bruge modale operatorer. For eksempel indeholder sætningerne "Mordet på Jones var en mulighed"; "Jones blev muligvis myrdet"; og "Det er muligt, at Jones blev myrdet" alle begrebet om mulighed. I modallogik er dette repræsenteret som en en operator muligvis,

De grundlæggende, modale operatorer er sædvanligvis  for Nødvendigvis og  for Muligvis. De er gensidigt definerbare således:

Således er det muligt, at Jones blev myrdet hvis og kun hvis det ikke er nødvendigt, at Jones ikke blev myrdet.

Modallogik spiller blandt andet en rolle inden for dele af filosofien, matematikken og datalogien.

Logik
Blåvands Huk

Blåvands Huk eller Blåvandshuk er en odde (et huk), som er Danmarks vestligste punkt, placeret i Oksby Sogn i det sydvestlige Jylland, ca. 20 km. sydvest for Oksbøl.

Horns Rev ud for Blåvands Huk har altid været farlig for skibstrafikken, fordi sandrevlerne strækker sig langt ud i vandet. Under 2. verdenskrig var Blåvands Huk vigtig for tyskernes overvågning og forsvar af kysterne. De store bunkere nord for Blåvand Fyr er bastante mindesmærker fra krigens tid, ligesom Tirpitz-stillingen øst for Blåvands Huk.
 
Blåvands Huk lagde navn til Blåvandshuk Kommune, der efter kommunalreformen (2007) er en del af Varde Kommune.

Ved Blåvands Huk ligger Blåvand Radio, Blåvand Fyr samt en satellitstation. Mod øst ligger turist- og badebyen Blåvand og mod nord går stranden over i Vejers Strand. På Horns Rev, ca. 20 km ude i havet, ligger Horns Rev Havmøllepark, som i klart vejr er synlig fra Blåvands Huk.

Under forårstrækket kommer en del vandfugle forbi Blåvands Huk. Disse observeres og registreres af Blåvand Fuglestation.

Blåvands Huk og Ho Klitplantage behandles i folder nr. 36 i Skov- og Naturstyrelsens serie Vandreture.

Gul Åkande optræder i flydebladssamfund i Langsø ved Blåvands Huk.

Minefelt 
Sydøst for Blåvands Huk ligger halvøen Skallingen, som var et stort minefelt, der skulle hindre allieret adgang under 2. verdenskrig. Det blev oprettet i forbindelse med Atlantvolden.

Først i 2012 blev man definitivt færdige med at fjerne de sidste miner herfra, således at hele området nu er åbent for offentligheden.

Ved Blåvands Huk blev der under anden Verdenskrig bygget en radarbunker  af typen  V174. Den  var udstyret med en Würzburg-Radar. Bunkeren ses ofte under vejrudsendelser fra Blåvands Huk.

Referencer

Naturområder i Danmark
Strande i Danmark
Lokaliteter i Varde Kommune
Margueritruten
Joey Jordison

Nathan "Joey" Jordison (født Nathan Jonas Jordison 26. april 1975, død 26. juli 2021) var guitarist i bandet Murderdolls. Han var tidligere
trommeslager i bandet Slipknot 
Han var berygtet for sin "double-kick"-teknik, der var en særligt aggresiv spillestil. Han har desuden præsteret at tromme, mens han stod på hovedet, samt brækket tre ribben i forbindelse med en tre-dobbelt saltomortale.

Han spillede på guitar i glam metal/horror punk-bandet Murderdolls, som blev stiftet i 2000.

Joey Jordisons maske 
Alle medlemmerne af Slipknot bærer maske, og der er en særlig mening bag hver af bandets masker – de afspejler personerne bag. For Jordisons vedkommende afspejlede masken en personlig oplevelse: Da han som dreng en gang vendte sent hjem fra halloween, bar hans mor masken, som skræmte hendes søn fra vid og sans.

En helt hvid maske blev brugt til albummet Mate Feed Kill Repeat. I forbindelse med albummet Slipknot blev masken tilføjet med et par striber og prikker. I Iowa blev masken malet med kunstigt blod. Til Vol. 3 fik masken en række forskellige designs.

Jordison udtalte på et tidspunkt: "Designet muliggør den til at føle, hvordan du ønsker den skal føle; uhyggelig, ond eller pervers. Alle de ting indeholdt i én maske."

Referencer

Eksterne henvisninger 

 Joey Jordison – billeder og biografi (engelsk)

Trommeslagere fra USA
Guitarister fra USA
Slipknot
Melbylejren

Melbylejren er navnet på et tidligere militært øvelsesterræn og kaserne i Asserbo Plantage, en del af Tisvilde Hegn afgrænset af Kattegat. Lejren er således ejet af Skov- og Naturstyrelsen og ligger i Halsnæs Kommune. Under 2. verdenskrig brugte tyskerne lejren. Under bombningen af Shell-huset, fløj enkelte britiske fly på tilbagevejen hen over Melbylejren. 2 unge tyske rekrutter åbnede ild mod flyene, hvorefter den ene af piloterne smed en håndgranat ned mod dem. Granaten landede dog lidt uden for lejren. De 2 rekrutter blev meget hurtigt orienteret af kommandanten om ikke at åbne ild uden tilladelse.

I 1903 indgik Forsvaret en lejekontrakt med en varighed på 100 år. Ved kontraktens udløb i 2003 hørte den militære anvendelse således op, men Forsvaret opretholdt kontrakten, da de ejede alle bygninger på området og disse skulle fjernes ved en eventuel opsigelse af lejekontrakten.

Den præcise fremtidige anvendelse er ikke klarlagt. Byrådet har dog vedtaget, at området skal benyttes til erhverv – gerne turisme.

Melbylejren blev i 2015 jævnet med jorden, og området gendannes som naturområde.

Se også 

 Frederiksværk
 Melby (Frederiksværk Sogn)

Ekstern kilde/henvisning 

Nedlagte kaserner i Danmark
Bygninger, konstruktioner og anlæg i Halsnæs Kommune
Etableret i 2003
Liseleje
Morandi

Morandi er en rumænsk popgruppe, som består af Marius Moga og Andreas Tefas Ropcea (Randi). Gruppens navn kan udledes af de to første bogstaver af Mogas navn og Ropceas kælenavne Randi.

Gruppen udsendte sit første album Reverse i 2005.

Albums
Reverse (2005)
Mind Fields (2006)

Singler

Love me
Beijo (sunget på Portugisisk) (2005)
Fallin' asleep (2006)

Ekstern henvisning
Morandi Lyrics

Musikgrupper fra Rumænien
Popgrupper
Boeing 727

Boeing 727 er et amerikansk narrow body-passagerfly, der blev udviklet af Boeing, og som af denne blev produceret mellem 1962 og 1984. Det var flyet, som i 1956 skulle konkurrere med den franske Caravelle. Det kom for første gang i kommerciel trafik i februar 1964. Med motorerne ved halen og gode flyveegenskaber blev den hurtigt populær. Af modellen blev der i alt produceret 1.832 eksemplarer.

Tekniske data for 727-220 Advanced 
 Vingespænd: 32,92 m
 Længde: 46,69 m
 Vingeareal: 157,9 m²
 Max. startvægt: 95.027 kg
 Cruise hastighed: 866 km/t
 Rækkevidde: 4.788 km

Varianter 
Boeing 727 blev bygget i to varianter. 727-100 og 727-200.
Boeing 727-100 var den første udvikling, med plads til i alt 131 passagerer. Der blev solgt 582 727-100, hvoraf 40 var privatfly.
Boeing 727-200 var forlænget med 6 meter, og kunne medbringe op til 189 passagerer. Der blev bygget over 1200 727-200, hvoraf 15 var privatfly.

Kilder 

Passagerfly
727
Transportfly
3-motors jetfly
Boeing 314 Clipper

Boeing 314 Clipper var Boeings store flyvebåd, som blev lanceret i samarbejde med PanAm. Den kunne tage op til 74 passagerer samt et mandskab på 10. Clipperen var så stor, at den ikke kunne samles på fabrikken, så den måtte samles og skubbes i Duwamish-floden og trækkes til Seattles havn, hvor den fløj sin jomfrutur.

Eksterne henvisninger 

Boeing: Historical Snapshot: Model 314 Clipper Flying Boat
Boeing 314 Clipper

Passagerfly
314
4-motors propelfly
Knud (drengenavn)

Knud er et gammelt nordisk drengenavn med ophav i norrønt knútr (= knude). Navnet findes i flere varianter, her nævnt i rækkefølge efter hyppighed: Knud, Knut og Knuth.

Cirka 20 500 danskere hedder Knud eller en variation deraf, ifølge Danmarks Statistik. 

Knud har navnedag 7. januar, som var den dag, Knud Lavard blev dræbt.

Udbredelse
I Flateyjarbok står, at Gorm den gamles far hed Knud og voksede op som hittebarn og slave, men endte som konge. At Gorms far faktisk hed Knud, er sandsynligt, for Gorms ældste søn hed Knud Danaast. Allerede dengang må navnet have været udbredt, for Knudstrup er et almindeligt stednavn, også i Danelagen; og det forekommer i Normandie, hvor det også kendes som slægtsnavn. Förstemanns Namenbuch nævner et oldhøjtysk Chnuz fra perioden 774 - 786, og en Knut kendes fra nederlandsk område i 834. Den første med navnet i Norge er Knútr af Jathri omkring år 1150, men han var dattersøn af Svend Estridsen, og sandsynligvis opkaldt efter slægtninge i det danske kongehus. Knut var i middelalderen et almindeligt navn i Norge. Mere end 30 personer med navnet omtales i Regesta Norvegica (fra perioden 822-1430).   Til Sverige kom navnet med svenske krigere i Knud den stores hær, og ved indgifte mellem danske og svenske fyrsteslægter. På latin blev det opfattet som Canutus (= den gråhårede, ærværdige). I England kendes varianterne Canute og Cnut side om side i Domesday Book fra 1086.

Danske konger med navnet 
 Knud Hardegon (Hardeknud Svendsen) (Knud 1.) (død før 934)
 Knud Danaást (ca. 920/925 – 962)
 Knud den Store (Knud 2.) (ca. 995 – 1035)
 Hardeknud (Knud 3.) (ca. 1020 – 1042)
 Knud den Hellige (Knud 4.) (ca. 1043 – 1086)
 Knud 5. Magnussen (død 1157)
 Knud 6. Valdemarsen (1163 – 1202)

Kendte personer med navnet 
 Knuth Becker, dansk forfatter. 
 Knud Enggaard, politiker og minister.
 Knud Jespersen, politiker, folketingsmedlem og formand for Danmarks Kommunistiske Parti. 
 Knud Kristensen, dansk statsminister.
 Knud Heinesen, socialdemokratisk politiker og erhvervsmand. 
 Knud Hertling, politiker og minister.
 Knud Holscher, arkitekt og designer.
 Knud Lavard, hertug.
 Knud Lundberg, sportsmand, forfatter og journalist.
 Knud Ejler Løgstrup, filosof og teolog.
 Knud Lyne Rahbek, litteraturhistoriker og forfatter.
 Knud Odde, musiker, maler og grafiker.
 Knud Rasmussen, polarforsker.
 Knud Sørensen, forfatter.
 Knud Sønderby, forfatter. 
 Knud Thestrup, politiker og minister.
 Knud Torben Grabow Christensen, musiker (kendt som Sebastian).
 Knud H. Thomsen, dansk forfatter.
 Knud Leif Thomsen, filminstruktør.
 Knud Vad Thomsen, komponist.
 Knut Hamsun, norsk forfatter.

Navnet anvendt i fiktion 
 Svend, Knud og Valdemar, teaterstykke.

Navnet brugt andre steder 
 Knut, isbjørn i Berlin Zoo.

Se også 
 Knud af Danmark

Noter 

Drengenavne
Starup

Starup kan henvise til flere stednavne i Danmark:
 Starup (Løgumkloster Sogn) – en bebyggelse i Løgumkloster Sogn, Tønder Kommune
 Starup (Malling Sogn) – en bebyggelse og et ejerlav i Malling Sogn, Aarhus Kommune
 Starup (Sønder Starup Sogn) – en bebyggelse i Sønder Starup Sogn, Haderslev Kommune
 Starup (Vester Starup Sogn) – en bebyggelse i Vester Starup Sogn, Varde Kommune
 Se også
 Øster Starup – en bebyggelse og et ejerlav i Øster Starup Sogn, Vejle Kommune

 Øvrige betydninger
 I. Starup & Søn – dansk orgelbygger
Bolbro Kirke

Bolbro Kirke er en kirke i Bolbro Sogn i Odense Kommune.

Eksterne kilder og henvisninger 

 Bolbro Kirke  hos nordenskirker.dk
 Bolbro Kirke hos KortTilKirken.dk
 Bolbro Kirke hos danmarkskirker.natmus.dk (Danmarks Kirker, Nationalmuseet)

Kirker i Odense Kommune
Kirker i Fyens Stift
Kirker i Odense Amt
Learjet

Learjet er en producent af mindre jetfly til både civil og militær brug. 

Learjet blev stiftet i 1960 af William Powell Lear som Swiss American Aviation Corporation. Learjet er nu ejet af Bombardier og markedsført som Bombardier Learjet.

Eksterne henvisninger 

Fly- og helikopterproducenter
Bombardier-fly
2-motors jetfly
Vinden som ryster kornet

Vinden som ryster kornet (originaltitel: The Wind That Shakes the Barley) er en britisk-irsk-fransk film fra 2006 instrueret af Ken Loach. Filmen foregår under den irske frihedskrig mod England i 1919-21 og den efterfølgende irske borgerkrig i 1922-23. Filmens titel refererer til en linje fra en sang af 1800-talsforfatteren Robert Dwyer Joyce. Filmen blev indspillet i Cork County, Irland i 2005.

The Wind That Shakes the Barley blev hædret med Den Gyldne Palme ved filmfestivalen i Cannes i 2006.

Eksterne henvisninger/kilder 
 Ken Loach og Vinden der ryster kornet  Emneliste på Modkraft.dk/Tidsskriftcentret
 

Film fra 2006
Film fra Irland
Film fra Storbritannien
Krigsfilm
Film instrueret af Ken Loach
De Gyldne Palmer
Direktoratet for Statsskovbruget

Direktoratet for Statsskovbruget blev oprettet ved lov 134 af 13. maj 1911. Det afløste de tidligere overførsterinspektorater og skovriderdistrikter. Dets opgaver bestod primært af forvaltning af de danske statsskove.

Den 19. juni 1975 tiltrådte Folketingets Finansudvalg, at Direktoratet for Statsskovbruget omdannedes til Skovstyrelsen, der i 1987 ændrede navn til Skov- og Naturstyrelsen.

Se også
 Skov- og Naturstyrelsen
 Danske skove
 Vandreture (folderserie)

Natur
Skovbrugsorganisationer

Danske styrelser
Etableret i 1911
Ophørt i 1975
Næsby Kirke (Odense Kommune)

Næsby Kirke er en kirke i Næsby Sogn i Odense Kommune.
Kirken ligger omgivet af kirkegården på en høj i et villakvarter i Odenseforstaden Næsby. Landsbyen hørte tidligere under Næsbyhoved-Broby Sogn, men som følge af befolkningsvæksten efter 1900 blev behovet for en lokal kirke påtrængende. Indledningsvis afholdtes derfor månedlige gudstjenester på Næsby Skole, indtil man 1938 gik i gang med planer om at opførelse en egentlig kirke i landsbyen. Grundstenen til denne blev lagt 2. juni 1942 og kirken kunne indvies 13. december samme år.

Bygning 
Næsby Kirke er tagnet af arkitekt Knud Brücker og opført i røde teglsten uden sokkel. Den består af kor, skib og tårn, der alle er holdt i samme bredde, idet korrummet flankeres af sakristi og materialrum og derfor fremtræder smallere indvendigt. Tårnrummet fungerer som våbenhus.

Inventar 
Inventaret er i alt væsentlig fra kirkens opførelsestidspunkt og tegnet af dens arkitekt, Brücker. 1947 skænkede konsul Th. Andersen, Odense, et korbuekrucifiks til kirken; det er skåret af Thorvald Petersen. Orglet blev fornyet 1976 og en stor del af altersølvet er udført af Erik Sjødahl i perioden 1992-2009. Koret er istandsat 2001 efter plan af arkitekt Alan Havsteen-Mikkelsen.

Litteratur

Kilder

Eksterne henvisninger 

 Næsby Kirke hos danmarkskirker.natmus.dk (Danmarks Kirker, Nationalmuseet).
 Næsby Kirke  hos nordenskirker.dk
 Næsby Kirke hos KortTilKirken.dk

Kirker i Odense Kommune
Kirker i Fyens Stift
Kirker i Odense Amt